<classify> TUME ya Maendeleo ya Ushirika Tanzania, haitasita kuwachukulia hatua za kisheria wale wote wanaohusika na ubadhilifu, ndio maana msimu wa pamba viongozi 102 wa wilaya ya Maswa mkoani Simiyu wameondolewa kazini ili kupisha uchunguzi, wakipatikana na hatia watafikishwa kwenye vyombo vya sheria.Naibu Mrajis wa Tume hiyo, Charles Malunde alisema hayo alipokuwa akizungumza na waandishi wa habari katika maadhimisho ya sikukuu ya wakulima nane nane, mkoani Simiyu.Malunde alisema katika maeneo mbalimbali nchini ukaguzi uliofanywa na serikali katika vyama vya ushirika ulibaini ubadhirifu hali iliyosababisha upotevu mkubwa wamali, ambapo serikali ilirudisha mali hizo.Kwa upande mwingine aliwataka warajis wasaidizi kuhakikisha wakulima wote waliopeleka pamba yao kwenye vyama vya msingi wanalipwa hela zao kabla ya Agosti nane, mwaka huu.Tume itaendelea kuratibu zoezi la ununuzi wa pamba iliyoko kwenye majumba ya watu, alisema.Alisema tume hiyo itaendelea kuhamasisha, kusimamia, kudhibiti na kufuatilia shughuli za ushirika na kuhakikisha kwamba vyma vya ushirika nchini vinatekeleza majukumu yao kwa ufanisi mkubwa na kuleta tija kwa wana ushirika na jamii.Naye Waziri wa Kilimo, Japhet Hasunga alisema hadi Mei mwaka huu, kuna jumla ya vyama vya ushirika 11,331 vyenye idadi ya wanachama 4,611,804.  <topic>: kitaifa 